Tha Comhairle nan Eilean Siar am measg na tha a' gearain a-rithist air an t-seirbheis-aiseig a tha Caledonian Mac a' Bhriuthainn a' toirt dhaibh eadar Steòrnabhagh agus Ulapul. Bhris an Isle of Lewis a' bhòn-dè le rudeigin ceàrr air siostam eileactronaigeach a' bhàta, agus thàinig an Isle of Arran na h-àite. Thuirt CalMac gu bheil iad fhèin a cheart cho tàmailteach mun t-suidheachadh 's a tha feadhainn a tha a' gearain, agus dh'iarr iad an leisgeul a ghabhail.